### Resume

[adresse] anmoder om godkendelse af lejestigning på mere end 5% i forbindelse med kollektiv råderetsordninger i flere afdelinger.

### Sagsfremstilling

[adresse] har udarbejdet nye råderetskataloger i alle afdelinger i boligselskabet.

I flere afdelinger vil fuld udnyttelse af rammen for råderetsarbejde medføre, at huslejen stiger mere end 5%.

[adresse] oplyser, at ønsket om udførelse af det enkelte arbejde sker på foranledning af den enkelte beboer efter forudgående accept af lejestigningen. Det betyder, at det er den enkelte lejer, der bestemmer, om de ønsker at benytte muligheden for råderet.

[adresse] oplyser yderligere, at i enkelte tilfælde vil boligselskabet benytte sig af ordningen når der er tale om genudlejning. Her vil den nye lejer inden accept af lejemålet bliver orienteret om arbejdets udførelse og hvilken huslejekonsekvens arbejdet har.

Som bilag er vedlagt råderetskataloger for de afdelinger, hvis husleje vil stige mere end 5% hvis den samlede ramme for råderetsarbejder bliver udnyttet.

Yderligere er der som bilag vedlagt beregning for den %-vise stigning pr. afdeling og pr. lejemåls størrelse.

Finansieringen er ikke endeligt fastlagt. Afdelingen kan optage lån til finansiering, således at låneomkostningerne fordeles forholdsmæssigt mellem de berørte lejemål og opkræves sammen med huslejen. Boligforeningen forventer senere at ansøge kommunen om godkendelse af finansiering ved optagelse af lån med pant ejendommen.

Lovgrundlag

Godkendelse af lejestigninger over 5% skal godkendes af kommunen, jf. Driftsbekendtgørelsens § 79, stk. 4.

### Klima og resiliensvurdering

Ikke relevant.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget godkender AAB Vejle anmodning om godkendelse af lejestigning på mere end 5% i forbindelse med kollektiv råderetsordninger. |

### Beslutning

Godkendt.